সহজ পাঠের গপ্পো

সহজ পাঠের গপ্পো ২০১৬ খ্রিস্টাব্দে মুক্তিপ্রাপ্ত বাংলা পূর্ণদৈর্ঘ্য চলচ্চিত্র। মানস মুকুল পাল পরিচালিত ও অভিজিৎ সাহা প্রযোজিত এই চলচ্চিত্রটি গ্রামের দরিদ্র পরিবারের সন্তান গোপাল ও তার ভাই ছোট্টুকে নিয়ে নির্মিত। চলচ্চিত্রটি বিভূতিভূষণ বন্দ্যোপাধ্যায়ের ছোটগল্প তালনবমী অবলম্বনে নির্মিত।

কলাকুশলী
 নুর ইসলাম - ছোটু
 সামিউল আলম - গোপাল
 স্নেহা বিস্বাস - ছোটু ও গোপালের মা
 শকুন্তলা বড়ুয়া

কাহিনী সংক্ষেপ
বাবার আকস্মিক দুর্ঘটনার কারণে ১০ বছরের বালক গোপালের ভাবনাহীন ছোটবেলার অমূল পরিবর্তন ঘটে যায়। অর্থের অভাবে তার মায়ের পক্ষে তাকে ও তার ভাই ছোটুকে খেতে দেওয়াও কঠিন হয়ে যায়। গোপাল বিভিন্নভাবে টাকা রোজগারের চেষ্টা করতে থাকে। সে তার ছোট ভাইকে সঙ্গে নিয়ে লোকের বাড়ির কুয়ো পরিষ্কার করে, বাজারে সব্জিপাতি বিক্রি করে। এর মধ্যে গ্রামের এক ব্রাহ্মণ ঘরে জন্মাষ্টমীর দিন উপলক্ষে গ্রামের লোকেদের পোলাও খাওয়ানোর আয়োজন করা হয়।  এই কথা শুনে দুই ভাই নিজেদের মতো করে ভাবতে শুরু করে। গোপাল তাদের তাল বিক্রি করে অর্থ উপার্জনের কথা ভাবলেও ছোটু বিনাপয়সায় তাল বিক্রি করলে পোলাও খাওয়ার নিমন্ত্রণ পেতে পারবে বলে ভাবতে থাকে। ছোটু টাকা না নিয়েই বাড়ির জেঠিমাকে তাল দিয়ে আসলেও হতাশাব্যঞ্জক বাস্তবতা হিসাবে গোপাল এবং ছোটু জন্মাষ্টমীর আমন্ত্রণ পায় না, যা ছোটুর শিশু মনকে কাঁদিয়ে তোলে।

 পুরস্কার ও সম্মাননা 
৬৪ তম জাতীয় চলচ্চিত্র পুরস্কার

 শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (ভারত) - নুর ইসলাম ও সামিউল আলম যৌথভাবে 

৩য় ফিল্মফেয়ার পুরস্কার পূর্ব 

প্রধান পুরস্কার :-

 শ্রেষ্ঠ চলচ্চিত্র (মনোনয়ন)

 শ্রেষ্ঠ পরিচালক (মনোনয়ন) - মানস মুকুল পাল

 সেরা পার্শ্ব অভিনেত্রী (মনোনয়ন) - স্নেহা বিশ্বাস

 সেরা আত্মপ্রকাশ পুরুষ ( বিজয়ী) - নুর ইসলাম ও সামিউল আলম

সমালোচক পুরস্কার :-

 সেরা পরিচালক (মনোনয়ন) - মানস মুকুল পাল

প্রযুক্তিগত পুরস্কার :-  

 সেরা চিত্রনাট্য ( বিজয়ী) - মানস মুকুল পাল 

 সেরা সংলাপ (মনোনয়ন) - মানস মুকুল পাল

 সেরা সম্পাদনা (বিজয়ী) - সুজয় দত্ত রায় এবং অনির্বাণ মৈতি

 সেরা পটভূমি স্কোর (মনোনয়ন) - চন্দ্রদ্বীপ গোস্বামী 

 সেরা সিনেমাটোগ্রাফি (মনোনয়ন) - মৃন্ময় মন্ডল ও সুপ্রতিম ভোল

 সেরা সাউন্ড ডিজাইন (মনোনয়ন) - মানস মকুল পাল, অমিত কুমার দত্ত এবং দীপঙ্কর চাকী  
চলচ্চিত্র উৎসবসমূহ

 ইন্টারন্যাশনাল ফিল্ম ফেস্টিভ্যাল অব ইন্ডিয়া (মনোনয়ন) - গোল্ডেন পি-কক বেস্ট ফিল্ম - মানস মুকুল পাল
 মুম্বাই ফিল্ম ফেস্টিভ্যাল (বিজয়ী) - স্পেশাল মেনশন জুরি অ্যাওয়ার্ড - অভিজিৎ সাহা  
 International Film Festival for Children and Young Audience SCHLiNGEL - FIPRESCI Jury Prize - বেস্ট ইন্টারন্যাশনাল ফিচার ফিল্ম - মানস মুকুল পাল 

তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:কমলেশ্বর মুখোপাধ্যায় পরিচালিত চলচ্চিত্র
বিষয়শ্রেণী:বিভূতিভূষণ বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র